(110 Snin: mit- Twaqqif tas soċje Oqbra Feniċi ġewwa l-Magħlaq L-oqbra Feniċi illi jinsabu ġewwa l-Wied tal- Magħlaq, sewwa sew kwart ta' mil fil-Majjistral tat- tempji ta' l-Imnajdra huma eżempju ieħor ta' oqbra Feniċi li jinsabu fi stat tajjeb ta' preservazzjoni. Dawn l-oqbra ġew skoperti għall-ewwel darba minn Dr. L. Adams u Bishop Errington fl-1865. Id-dħul għal dawn l-oqbra huma permezz ta' arkata żgħira illi twasslek għal sotto terran, waqt li entratura oħra tieħdok għal parti oħra ta' dan il-katakombi żgħir. Fuq din l-arkata wieħed jista' jsib traċċi ta' cement tal-lewn aħmar li x'aktarx kien maħsub biex fuqu ssir xi skrizzjoni jew lapida. Fuq kull naħa ta' din il- gallerija wieħed jista' jsib għerien żgħar maqtugħa mill-blat maħsub għad-difna ta' żewġ persuni. Kull qabar, ġewwa dan il-kumpless żgħir, kien mahsub għal tnejn minn nies, wisq probabbli l-kap tal-familja u martu. Wara d-difna, ħaġra kbira kienet tissiġilla l-bokka ta' kull wieħed minn dawn l-oqbra. Wieħed jista' jsib toqob li kienu wisq probabbli jservu biex din il-ħaġra tiġi ffilsata. Ħofor żgħar fil-ħitan kienu wkoll maħsuba għall-imsiebaħ taż-żejt li kienu jagħtu d-dawl lil dawn l-oqbra. F'waħda mill-arkati ta' dawn l-oqbra, wieħed jista' jsib ornament minqux fiċ-ċentru tagħha, li tixbaħ arzella. Dawn il-katakombi li ma joffru l-ebda sinjal ta' Kristjaneżmu, wisq probabbli kien jintuża fi żmien aktar bikri. Għalhekk wieħed jista' jgħid li dawn huma oqbra Pagani. L-Akwati fuq l-għolja ta' l-Imnajdra, magħruf aktar bħala Qasam il-Ħofra, hemm miżgħuda b'numru konsiderevoli (10) ta' oqbra Feniċi ta' l-istess tip. Il-Feniċi kienu f'Malta bejn is-snin 1000 u 1200 Q.K. u għalhekk dan jagħmel l-oqbra Feniċi fil- Magħlaq bħala l-eqdem monumenti ġewwa l-Qrendi wara dawk ta' nisel Neolitiku, bħalma huma t-tempju ta' Ħaġar Qim, Mnajdra, il-ġwiebi tal-Misqa u d- dolment ta' Misraħ is-Sinjua. Ħafna storiċi jinterpretaw il-motto tar-raħal tal- Qrendi, TZRIUM DIRUTAS SERVO MOLES bħala li jfisser Inftares il-bini tal-Feniċi b'referenza partikolari għat-tempji ta' Ħaġar Qim u l-Imnajdra illi għal ħafna żmien kien maħsub illi kienu ta' oriġini Feniċi u mhux dak Neolitiku. Wieħed għalhekk jaħseb, kinux l-oqbra Fenici ġewwa l-Magħlaq, dak il-bini tal-Feniċi illi huwa msemmi bl-istess motto tal-Qrendi, Inħares il-bini tal- Feniċi) Soċjetà Mu Tagħrif miġbur. min Oqbra ta' żmien il-Fen